Arutelu:Kristlus - Vikipeedia, vaba entsüklopeedia

# Arutelu:Kristlus

### Allikas: Vikipeedia

Võtsin kristluse allharude nimekirjast välja Elu Sõna asendades selle mõistega Karismaatilised kristlased. Viimatimainituid on väga palju üle maailma (eriti USA-s). Elu Sõna puhul on tegemist ühe kindla kogudusega, kuid ka nemad mahuvad sama nimetuse alla Karismaatilised kristlased

Vikatimees

Kirikukogude puhul tuleb arvestada ka seda, kas oli tegemist oikumeenilise kirikukoguga või näiteks ainult katoliku kiriku poolt tunnustatava kirikukoguga. Ka oikumeenilised kirikukogud on nii-öelda erineva oikumeenilisuse astmega.

Põhimõtteliselt kuuluvad selle artikli juurde eeskätt oikumeenilised kirikukogud. Andres 12:03, 27 Jul 2004 (UTC)

  Antud loendis on kõik kirikukogud oikumeenilised. Egon 12:10, 27 Jul 2004 (UTC)

    See on tõsi küll, et katoliku kirik nimetab kõiki neid oikumeenilisteks ning selles mõttes nad ongi oikumeenilised. Et aga õigeusu kirik, rääkimata protestantidest, paljusid nendest ei tunnusta, siis nad selles mõttes faktiliselt ei ole oikumeenilised.

    Aga küsimus polegi õigupoolest selles. Kui jääda nimetuse "oikumeeniline kirikukogu" juurde, siis ikkagi leian, et selle artikli juurde kuuluvad eeskätt need oikumeenilised kirikukogud, mis toimusid enne 1054. aasta kirikulõhet. Andres 12:20, 27 Jul 2004 (UTC)

    Seega viimane oleks IV Konstantinoopoli kirikukogu, mis toimus aastail 869 kuni 870. Viimane, II Vatikani kirikukogu toimus 1962 kuni 1965. Egon 08:24, 28 Jul 2004 (UTC)

      IV Konstantinoopoli kirikukogu õigeusu kirik siiski ei tunnusta. Viimane kirikukogu, mida tunnustavad nii õigeusu kui ka katoliku kirik, oli II Nikaia kirikukogu (787).

      Aga vahest oleks õige viia kogu see temaatika eraldi artikli alla, mille pealkiri võiks ehk olla "Kirikukogud". Andres 08:52, 28 Jul 2004 (UTC)

Ma arvan ka, et oleks ehk parem luua selleteemaline uus artikkel. Sirvisin ka inglise wikist artikleid selle teema kohta ja materjali on palju. Siis võiks ka siinse arutelu sinna üle kanda. Egon 09:16, 28 Jul 2004 (UTC)

Muidugi usuvad kristlased, et Jeesus Kristus oli kristluse rajaja, aga on ka neid, kes seda ei usu. Ajaloolised tõendid selle kohta ju puuduvad. Võib-olla võiks sõnastada nii, et kristlased usuvad, et Jeesus Kristus oli kristluse rajaja. Ka see, et jeesus Kristus sündis Naatsaretis, on ju säärane uskumus. Andres 21:27, 31 Aug 2004 (UTC)

Distsipliini nimetus on kirikuajalugu ehk kirikulugu (teaduskeeles on mõlemad käibel), aga kiriku ajalugu on ajalugu ise, mitte selle uurimine ja jutustamine. Andres 22:04, 31 Aug 2004 (UTC)

Kristliku usu lahtiseletamisega tegeleb kristlik teoloogia ehk usuteadus ning kristluse ajalooga Kiriku ajalugu (kirikulugu).

Ma panin selle lõigu tagasi, kuid kordan veel, et kirikuajalugu ehk kirikulugu ei ole sama mis kiriku ajalugu.

Samuti panin tagasi lingid, sest arvan, et kuskil peaks olema ka tähestikuline lingikogu. Kui see siia ei sobi, võib ta mujale panna. Andres 08:57, 9 Sep 2004 (UTC)

Ära pane Pomerantsi ja Vissarioni siia, nad ei sobi siia. Nad võivad siia ununeda! Andres 16:41, 14 Sep 2004 (UTC)

ei unusa--Leon 17:16, 14 Sep 2004 (UTC)

Mis tähendab "pühad tekstid"? Kas on võimalik seda mõistet piiritleda? Andres 11:28, 20 Sep 2004 (UTC)

Jumala poolt surnuist üles äratatud

  Jeesus Kristus ise oli/on ortodoksse kristliku õpetuse kohaselt ka Jumal (Jumal-Poeg), seetõttu tundub see sõnastus pisut problemaatiline. Andres 21. august 2005, kell 13.32 (UTC)

Veider jah. Usutunnistuses on selgesti öeldud: ...ning kolmandal päeval üles tõusnud.., ei mingit "äratamist" ega "Jumalat". Üldiselt muidugi, kui uskuda, et kõik on Jumala tehtud, siis jah, isegi sobiks. Aga antud juhul tuleks korrigeerida. Võibolla võiks keegi siia "kristluse sisuks on..." lõiku kirjutada kokkuvõtte usutunnistusest, mis ju ise võtabki kokku kristluse sisu. --Lulu 21. august 2005, kell 14.23 (UTC)

Tegin ära, apostliku usutunnistuse põhjal. Nikaia järgi oleks saanud ka, aga ilmselt oleks läinud siis liiga pikaks ja keeruliseks Vikipeedia artikli jaoks. --Lulu 21. august 2005, kell 15.19 (UTC)

Ümbersuunatud artiklist Ristiusk:

Vajab toimetamist

Tavakeele üldväljend mis tähendab kristlus. Eestikeelne sõnaühend koosneb kahest poolest, rist ja usk, mis võtab kokku usu Jumala sünnist inimesena, tema ristisurma ja ülestõusmise. Tänapäevaselt öelduna inkarneerumine ja surmajärgne keha taastamine. Üldarusaamad fikseerib usutunnistus ja 10 käsku.

See tuleb siia integreerida. Andres 22. september 2006, kell 03:21 (UTC)

kristluse aluseks loetakse usku KOLMAINU JUMALASSE (kolm isikut ühes isiksuses) mitte lihtsalt jumalasse

  Võtsin selle tekstist välja, sest sellisel kujul ta sinna ei sobi. Aga märkus on tõepoolest õigustatud. Praegune esitus on ebapiisav, kuigi aluseks on võetud usutunnistus. Andres 15. oktoober 2006, kell 15:32 (UTC)

    Formuleering peab, jah, vettpidav olema. Ariaanidki on kristlased, olgu selle kolm-yhes-paketiga siis kuidas on. --Oop 15. oktoober 2006, kell 22:18 (UTC)

## [redigeeri] Kristlane

Kas on vaja eraldi artiklit 'kristlane'? Tegin praegu ümbersuunamise siia. Tiina357 17. oktoober 2006, kell 22:53 (UTC)

  Kui keegi tahab eraldi artiklit teha, siis ta saab teha. Ei oska praegu öelda, kas on vaja. Andres 17. oktoober 2006, kell 22:56 (UTC)

## [redigeeri] Kiriku jagunemine

Ehk võiks ära märkida, et nt. mormoone ja Jehoova tunnistajaid ei peeta üldiselt kristlasteks, sest nende uskumused Jumalast on liiga erinevad, s.t. nad ei usu kolmainsust.

  Selles asjas lähevad arvamused lahku. Ka näiteks ariaane ja armeenia kirikut peetakse kristlasteks, kuigi ka nemad seda dogmat ei tunnista. Kindlasti osa kristlasi mormoone ja Jehoova tunnistajaid kristlasteks ei pea, kuid vist teistel põhjustel. Sellises sõnastuses võib seda mainida. Andres 9. märts 2007, kell 07:38 (UTC)

tõstsin välja usutunnistuse mutatsiooni: Kristluse aluseks on usk Jumalasse, kõikväelisse Isasse, taeva ja maa loojasse, kelle ainus poeg, Pühast Vaimust saadud ja neitsi Maarjast ilmale tulnud Jeesus Kristus kannatas Pontius Pilaatuse all, löödi risti, suri ja maeti maha. Usutakse, et Jeesus Kristus läks alla surmavalda, tõusis kolmandal päeval surnuist üles ja läks taeva, kus istub Jumala, oma kõikväelise Isa paremal käel. Kristlased usuvad, et sealt tuleb Jeesus Kristus kohut mõistma elavate ja surnute üle. Samuti usutakse Püha Vaimu, üht püha kristlikku Kirikut, pühade osadust, pattude andeksandmist, ihu ülestõusmist ja igavest elu.--Ats 9. märts 2007, kell 09:32 (UTC)

  Nojah. Nyyd läks artikkel veel viletsamaks. Vähemalt mingisugunegi ylevaade ristiusu põhitõdedest kadus ka ära. --Lulu 8. aprill 2007, kell 13:01 (UTC)

mille rajaja oli Naatsaretis sündinud ja 1. sajandil elanud Joosepi kasupoeg ja Maarja poeg Jeesus. Jeesus rajas koguduse ja pärast tema ristisurma

  See on nii kristliku kiriku õpetuse järgi. Jeesuse elu, õpetuse ja tegevuse kohta ei ole kindlaid teadmisi. Andres 9. märts 2007, kell 09:56 (UTC)

Välja otsitud andmebaasist "http://et.wikipedia.org../../../k/r/i/Arutelu%7EKristlus_a36a.html"

Kategooriad: Toimetamist ootavad (aprill 2007)

##### Views

- Artikkel
- Arutelu
- Viimane redaktsioon

##### Otsi